Šilalės rajono savivaldybės teisės aktų

projektų antikorupcinio

vertinimo taisyklių

2 priedas

**AIŠKINAMASIS RAŠTAS**

**Šilalės rajono savivaldybės administracijos Finansų skyrius**

(Savivaldybės įstaigos, struktūrinio padalinio pavadinimas)

**„DĖL 2018 METŲ NEKILNOJAMOJO TURTO MOKESČIO TARIFO NUSTATYMO“**

(sprendimo projekto pavadinimas)

**1. Parengto sprendimo projekto tikslai.**

Šio sprendimo projekto tikslas – vadovaujantis Lietuvos Respublikos nekilnojamojo turto mokesčio įstatymo 6 straipsniu, Savivaldybės tarybai suteikta teise taikyti diferencijuotą nekilnojamojo turto mokestį – nuo 0,3 iki 3 proc. mokestinės vertės, nustatyti konkretų nekilnojamojo turto mokesčio tarifą 2018 metams Šilalės rajono savivaldybės teritorijoje.

2016 metais planuota į Šilalės rajono savivaldybės biudžetą gauti 125 000 Eur, faktiškai pervesta 162 130 Eur nekilnojamojo turto mokesčio.

 2017 m. nekilnojamojo turto mokesčio planas 125 000 Eur, faktiškai pervesta 2016-05-12 – 113 293 Eur.

**2. Kas inicijavo, kokios priežastys paskatino ir kuo vadovaujantis parengtas sprendimo projektas.**

Šiuo metu yra galiojantis 2017 m. nekilnojamojo turto mokesčio tarifas. Pagal Nekilnojamojo turto mokesčio įstatymą, Taryba iki 2017 m. birželio 1 d. turi nustatyti tarifus. Jei nenustatoma, tai bus taikomas 0,3 procento tarifas. Pažymėtina tai, kad 2012 m. birželio 26 d. įstatymo pataisa yra patvirtintos naujos nekilnojamojo turto mokesčio tarifo ribos nuo 0,3 iki 3 procentų.

**3. Galimos neigiamos pasekmės priėmus sprendimo projektą, kokių priemonių reikėtų imtis, kad tokių pasekmių būtų išvengta.**

Nepriėmus sprendimo, nebus vykdomos biudžeto pajamos. Nepriėmus sprendimo iki 2017 m. birželio 1 d. bus taikomas minimalus dydis.

**4. Laukiami rezultatai.**

Bus surinktas nekilnojamojo turto mokesčio dydis, planuojamas savivaldybės biudžete.

**5. Kokie šios srities aktai tebegalioja ir kokius galiojančius aktus būtina pakeisti, papildyti ar pripažinti netekusiais galios, priėmus teikiamą sprendimo projektą.**

Sprendimo projektas neprieštarauja galiojantiems teisės aktams.

Finansų skyriaus vedėja Danguolė Vėlavičiutė